Basa Sunda - Nyageurkeun Kitab Suci - Healing Scriptures 2 Kadoewa ti Moesa 15:26 Ari lahirna: Oepama maneh temen nja noeroet ka pangandika Pangeran, Jehovah maneh, sarta ngalampahkeun anoe bener di pajoeneunana, bari ngaregepkeun ka timbalanana, djeung ngestoekeun ka sakabeh pikoekoehna, seug saroepaning paujakit, anoe koe kami dikeunakeun ka oerang Mesir teja, moal koe kami dikeunakeun ka maneh; karana kami Pangeran noe njageurkeun ka maneh. 5 Kalima ti Moesa 7:15 Sarta Pangeran tangtoe ngadjaoehkeun ti maneh sakabeh kasakit; djeung sagala sasalad Mesir, noe baranget, anoe kanjahoan koe maneh teja, moal aja noe dikeunakeun ka maneh, nja dipaparinkeun ka sakoer anoe geuleuh ka maneh. Djaboer 107:20 Andjeunna miwarang pangandikana, seug eta ditjalageurkeun, pada diloepoetkeun ti saroewangan-saroewanganana. Djaboer 146:8 Pangeran ngabeuntakeun panon noe lolong; Pangeran njengkatkeun noe toengkoel; Pangeran miasih ka noe bener; Jesaja 35:5 Mangsa eta panon noe lolong bakal dibareuntakeun, djeung tjeuli noe torek bakal dibaroekakeun. Jesaja 53:5 Enjana mah andjeunna diraheutanana tina kamasijatan oerang, diremoekkeunana tina kadorakaan oerang; pameperih anoe matak oerang salamet terap ka andjeunna, sarta koe raraheut andjeunna oerang teh geus ditjageurkeun. Jesaja 58:8 Moen kitoe mah, tjahaja maneh pingagoelakeun saperti padjar, djeung maneh diwaloejakeun sarta tereh djadina; ari kabeneran maneh pileumpangeun ti heulaeun maneh, sarta kamoeljaan Pangeran ngiringkeun ka maneh. Jermia 30:17 Karana maneh koe kami mengke disina djadi waloeja, sarta raheut-raheut maneh koe kami tangtoe ditjageurkeun, lahiran Pangeran; tina sabab ka maneh pada njeboet boeboewangan. Eta teh Sion, [tjena;] taja noe miroseja ka dinja. Jermia 33:6 Masing njaho, koe kami eta mengke disina djadi waloeja datang ka tjageurna; tangtoe maranehanana koe kami ditjageurkeun; malah kami rek moekakeun keur maranehanana kadjembaraning kasenangan djeung kajaktian. Malaki 4:2 Demi keur maraneh noe ibadah kana djenengan kami mah engke meletek sarangenge kabeneran, mawa kawasa ngawaloejakeun di djero djang-djangna; toeloej maraneh pibaridjileun, sarta loeloentjatan saperti anak sapi ka loewar ti kandang. Mateus - Mateoes 4:23,24 Saterusna, Isa ngider ka sakuliah tanah Galilea, nyumpingan tempat-tempat pangibadahan, hutbah, ngawulangkeun Injil Karajaan Jehovah, nyageur-nyageurkeun anu garering jeung rupa-rupa
kasakit. 24 Beja ngeunaan hal Anjeunna teh, sumebar ka sakuliah nagara Siria. Murubul bae anu dararatang ka Anjeunna, marawa anu garering, nu nandangan rupa-rupa kasakit, nu nandangan musibat, nu kasurupan, nu sakalor, jeung nu lumpuh. Kabeh dicageur-cageurkeun ku Anjeunna. Mateus - Mateoes 8:16,17 Magribna, loba pisan jelema-jelema anu karaksuk ku setan dideuheuskeun ka Isa. Ngan ku sakecap setan-setanna ku Isa diusir; anu garering oge kitu keneh, dicageurkeun ku sakecap bae. 17 Ku sabab eta, dawuhan anu ditepikeun ku Nabi Yesaya teh tinekanan; eta dawuhan anu kieu ungelna, 'Nya Anjeunna nu baris nalangan dina sagala kahengkeran urang sarta nanggel kasakit urang.' Mateus - Mateoes 9:35 Isa damel-Na ngider nyumpingan kota jeung desa-desa bari ngawulang di tempat-tempat pangibadahan jeung ngawawarkeun Injil Karajaan Sawarga; lian ti eta, Anjeunna oge nyageurkeun rupa-rupa panyakit jeung kasakit-kasakit sejenna. Mateus - Mateoes 10:1 Murid nu dua welas teh disaur ku Isa, tuluy dipaparin pangawasa pikeun nundung roh-roh jahat, nyageurkeun panyakit-panyakit, jeung rupa-rupa kalemahan badan. (Markus - Markoes 3:14,15) Mateus - Mateoes 10:8 hirupkeun deui nu paraeh; cageurkeun nu lepra; tundung roh-roh setan. Ieu hal, katampana ku maraneh teh, henteu kudu mayar; ku sabab eta, mikeunna oge ulah menta dibayar. Mateus - Mateoes 11:5 Nu lolong jadi beunta; nu lumpuh bisa leumpang; nu lepra jadi setra; nu torek bisa ngadenge; nu paeh dihirupan deui; jaba ti eta, anu malarat diwawaran Injil. Mateus - Mateoes 12:15 Jelema anu ngariring ka Isa teh loba pisan. Kabeh ku Anjeunna dicageur-cageurkeun. Mateus - Mateoes 15:30 Burubul jelema-jelema ka Anjeunna, marawa nu lumpuh, nu pincang, nu lolong, nu pireu, jeung rupa-rupa deui, sina dariuk deukeut sampeana-Na; ku Anjeunna terus dicalageurkeun. Mateus - Mateoes 17:20 Saur Isa, "Lantaran maraneh henteu cengeng percay- ana. Sabab saenyana, mun maraneh boga iman, - najan ngan sagede siki sasawi - mun ieu gunung ku maraneh sina pindah tempat, tangtu ieu gunung pindah; tur moal aya perkara nu pamohalan keur maraneh. Markus - Markoes 1:34 Ku Anjeunna nu garering teh dicageur-cageurkeun; ari nu kasarurupan, roh-roh jahatna diusir. Eta roh-roh jahat, kabeh ge, wawuheun ka Anjeunna; tapi eta roh-roh jahat, ku Anjeunna sama sakali teu dibere kasempetan ngomomg naon-naon. Markus - Markoes 3:10 Pasedek-sedek teh lantaran Anjeunna sok nyageur- nyageurkeun tea. Atuh nu garering teh parebut paheula-heula nyabak Anjeunna. Markus - Markoes 6:5,6,13 Di dinya mah, Anjeunna henteu kantos ngayakeun mujijat naon-naon; salian ti nyageurkeun sawatara urang anu garering ku jalan numpangkeun panangana-Na. 6 Isa jengkar deui, lebet kampung
kaluar kampung bari ngawulang. 13 Lian ti eta, murid-murid teh oge ngusir roh-roh jahat jeung nyageurkeun anu garering ku jalan diolesan minyak. Markus - Markoes 6:55,56 Atuh tuluy bae, eta urang dinya teh lalumpatan ka jero kampung; ari balikna deui bari ngagotongan anu garering. Kitu bae, di mana-mana oge, lamun aya beja ngeunaan Anjeunna teh. 56 Angkat ka mana bae, ka desa-desa, ka kota-kota, atawa kampung-kampung, nu garering teh diteundeun di pasar-pasar, marenta diwidian nyabak kana tungtung jubah-Na wungkul. Sakur anu nyabak, terus bae calalageur. Markus - Markoes 8:23-25 Ku Anjeunna dicepeng leungeunna, ditungtun dicandak ka luareun kampung. Terus panonna ku Anjeunna diludahan bari dirampa, pok dipariksa, "Geus aya nu katenjo?" 24 Nu lolong nyeueung ka hareup, tuluy ngawangsul, "Ningal jalmi, rupina keur leuleumpangan, mung katingalna sapertos tatangkalan." 25 Panonna ku Isa dirampa deui; bray bae, ayeuna mah beunta enyaan, tetenjoanana awas jeung cekas. Markus - Markoes 9:29 Waler Isa, "Bangsa kitu mah bisana diusir ngan ku paneda." Markus - Markoes 16:17,18 Golongan nu percaya bakal kaancikan ku kakawasaan gaib: Bisa ngusir setan-setan ku nyambat jenengan Kami, bisa ngomong basa-basa ajaib nu araneh. 18 Maranehna bakal wani newak oray matih, moal nepi ka binasa sanajan nginum racun keras; ana leungeunna dipake nyabak nu gering, nu gering teh terus cageur." Lukas - Loekas 4:18 "Ruh Pangeran nangtayungan Kami. Kami ku Anjeunna dijenengkeun, pikeun ngumumkeun yen: Kaom sangsara bakal barungah. Lukas - Loekas 4:40 Sanggeus surup panonpoe, jul-jol anu marawa nu garering ku rupa-rupa kasakit. Masing-masing ku Anjeunna ditumpangan panangan, tuluy calageur. Lukas - Loekas 5:15 Sanajan kitu, teu weleh kabejakeun bae nepi ka jauhna, nepi ka jelema-jelema teh rabul ka Anjeunna, seja ngupingkeun jeung harayang dicageurkeun kasakit-kasakitna. Lukas - Loekas 5:17-25 Dina hiji poe, waktu Isa ngawulang, aya sawatara urang Parisi jeung ahli Kitab milu nungkulan, daratang ti desa-desa bawahan Galilea jeung Yudea, oge ti kota Yerusalem. Isa, anu kasartaan kawasa Jehovah, iasa nyageurkeun anu garering. 18 Harita, aya nu mawa jelema lumpuh, digotong, niatna rek dideuheuskeun ka Anjeunna. 19 Tapi weleh teu bisa asup, heurin usik. Tungtungna mah, make jalan tina hateup (hateupna papak jeung make tangga umpak). Hateupna dikakat, tuluy nu lumpuh teh diulur jeung gotonganana ka payuneun Isa. 20 Ningali kayakinan iman anu sakitu mantepna, nu lumpuh teh ku Anjeunna disambut, saur-Na, "Bagea dulur! Dosa sampean geus dihampura." 21 Ahli- ahli Kitab jeung urang-urang Parisi tinggerentes, "Naha Jelema teh bet mapadani ka Jehovah? Na saha anu iasa ngahampura dosa lian ti Jehovah mah!" 22 Gerentes hate aranjeunna ku Isa kauninga, tuluy disauran kieu,
"Naha aranjeun kitu mamanahan? Cek Kaula ka ieu nu lumpuh: dosa maneh geus dihampura. 23 Hesean mana jeung upama ku Kaula dititah: geura hudang terus leumpang? 24 Tapi supaya aranjeun uninga yen Anak Manusa teh kawasa ngahampura dosa, urang buktikeun." Tuluy Anjeunna nimbalan ka nu lumpuh, "Kami marentah: Geura hudang, terus balik, gotonganana bawa!" 25 Harita keneh, nu lumpuh teh hudang; ceg kana gotongan terus balik bari muji sukur ka Jehovah. Lukas - Loekas 6:17-19 Nu lian-lianna oge loba, dararatang ti sakuliah tanah Yudea, ti Yerusalem, jeung ti daerah basisir bawahan Tirus jeung Sidon. 18 Pangna daratang ka dinya, jaba ti anu seja ngarupingkeun cariosan Anjeunna, oge anu harayang dicageurkeun, boh tina kasakit, boh tina kasarurupan roh jahat. 19 Maranehna pabisa-bisa harayang nyabak ka Isa. Sabab aya kakawasaan anu mencar ti salira-Na, nepi ka maranehna kabeh calalageur. Lukas - Loekas 7:21,22 Harita, Isa keur nyageur-nyageurkeun nu garering, nu kasarurupan roh jahat, jeung nu lalolong. 22 Anjeunna ngawaler kieu, "Bejakeun ka Yahya sakur anu ku maneh katenjo, kadenge: Nu lalolong cageur, arawas deui. Nu lalumpuh cageur, barisa leumpang. Nu lepra cageur, jadi setra. Nu geus maraot dihirupkeun deui jeung ka nu mariskin diwawarkeun beja nu matak bungah. Lukas - Loekas 8:2 Aya oge wanita-wanita anu ngariring, wanita-wanita anu tadina diganggu ku roh-roh jahat atawa panyakit sejenna, nya eta: Maryam Magdalena, - anu ku Anjeunna dicageurkeun tina gangguan tujuh roh jahat Lukas - Loekas 9:2 Terus diutus pikeun ngembarkeun Karajaan Jehovah jeung nyageurkeun anu garering. Lukas - Loekas 9:11 Tapi kanyahoan ku jalma rea, terus ditaluturkeun. Ku Anjeunna ditampi bae terus diwuruk hal Karajaan Jehovah, ari nu perlu dicageurkeun, dicageurkeun. Lukas - Loekas 13:12 Ku Isa disaur, tuluy ngalahir, "Ibu, geura cageur!" Lukas - Loekas 13:32 Tapi waler Isa, "Bejakeun ka eta si rubah, kieu: Kami ngusir setan, nyageur-nyageurkeun nu gering, ayeuna jeung isukan; ari dina poe nu katilu, kawajiban Kami baris anggeus kabeh. Yahya - Johannes 5:8,14 Ti dinya, Isa ngadawuh, "Geura hudang, panggul enggon ngedengna, tuluy leumpang!" 14 Teu kungsi lila, Anjeunna papendak jeung manehna di jero Bait Jehovah; lajeng Anjeunna ngadawuh, "Ayeuna maneh geus cageur; ulah nyieun dosa deui, supaya ulah pinanggih jeung anu leuwih mahala." Yahya - Johannes 14:12 Sabab anu percaya ka Kami mah, tangtu bakal ngalakonan pagawean Kami, malah leuwih ti kitu ka hareup mah; sabab Kami mah, rek mulang ka nu jadi Rama. Carios Padamelan - Para Rasoel 3:6 Tapi saur Petrus, "Emas perak kula teu boga. Tapi kaboga kula ayeuna arek dibikeun. Demi pajenengan Isa Al
Masih urang Nasaret, pek leumpang!" Carios Padamelan - Para Rasoel 5:15,16 Jelema-jelema anu garering diangkutan kaluar ka jalan gede, dibawa jeung bale-balena atawa jeung samakna. Maksudna di mana Petrus ngalangkung, tangtu saurang bae mah aya anu kakalangkangan ku anjeunna. 16 Jelema-jelema ti kota-kota sakurilingeun Yerusalem oge, merul marawa anu garering atawa anu jiwana diganggu ku roh jahat: Kabeh calageur deui. Carios Padamelan - Para Rasoel 10:38 Hal ieu teh, nya ngeunaan Isa Al Masih, - urang Nasaret tea - anu parantos diistrenan ku Jehovah, ku jalan maparin Ruh Jehovah sarta kakawasaan. Lajeng, Anjeunna teh ngider bari ngamalkeun kahadean jeung nyageur-nyageurkeun sakur anu digenggem ku kawasa Iblis. Sabab Anjeunna, disarengan ku Jehovah. Carios Padamelan - Para Rasoel 19:11,12 Paulus, ku Jehovah, dianggo pikeun nganyatakeun mujijat-mujijat-Na anu luar biasa. 12 Ukur saputangan atawa lawon sejenna urut Paulus, ana diusapkeun ka nu garering terus bae calalageur, roh-roh jahat oge araringkah. Rum 8:26 Dina keur lemah, urang teh dideudeul ku Ruh tea. Sabab urang mah teu terang, kudu kumaha neneda teh; nya Ruh tea anu mangnedakeun urang ka Jehovah teh: Nepikeun kereteg-kereteg hate anu henteu kakedalkeun ku urang. 1 Kahidji Korinta 12:9 Ku Ruh eta keneh, aya anu dipaparin anugrah iman; aya anu dipaparin anugrah bisa nyageurkeun; 1 Kahidji Korinta 12:28 Di jero Jamaah, Jehovah teh netepkeun sawatara jalma: Kahiji, rasul-rasul; kadua, nabi-nabi; katilu, guru-guru. Saterusna, aya oge anu dipaparin anugrah-anugrah: aya nu bisa ngayakeun mujijat-mujijat; aya anu bisa nyageurkeun; aya anu bisa kana babantu; aya anu bisa ngatur kahirupan Jamaah; aya anu bisa basa ajaib. Pilipi 2:27 Enya, payah geringna teh. Sukur Jehovah mikawelas, lain ka anjeunna bae, tapi ka simkuring oge, nepi ka simkuring teu kungsi meunang kasusah leuwih beurat. Yakobus - Jakoboes 5:14 Dulur anu gering kudu dipangneangkeun pangurus jamaah, anu kudu mangnedakeun jeung ngolesan ku minyak kalayan nyambat pajenengan Jehovah. 1 Kahidji Petrus - 1 Petroes 2:24 Dosa-dosa urang ku Anjeunna ditanggel nyalira dina salib-Na, malar urang dipaehkeun tina dosa sarta dihirupkeun dina kayaktian. Tatu-tatu salira-Na geus ngajadikeun dulur-dulur waras waluya. 3 Katiloe Yahya - 3 Johannes 1:2 Paneda simkuring, mugi saderek tetep sehat walafiat lahir batin. Pastor T. John Franklin Church of Salvation, Healing, and Deliverance - COS-HAD.org